b'\n_START_ARTICLE_\nHalo\n_START_SECTION_\nMga uri ng halo-halo\n_START_PARAGRAPH_\nMaraming uri ng halo-halo: mga halo-halong homogeneous (tinatawag ding solusyon), halo-halong heterogeneous, at halo-halong colloidal.\n_START_SECTION_\nHalo-halong homogeneous\n_START_PARAGRAPH_\nAng mga halo-halong homogeneous ay mga halo-halong mayroong tiyak na komposisyon at katangian. Halimbawa, gaano man kalaki ang isang halo-halo mayroon itong iisang komposisyon at katangian tulad ng mga solusyon at ilang mga alloys (hindi lahat). Ang mga halo-halong homogenous ay matatawag ding mga \xe2\x80\x9csustansiyang di-dalisay\xe2\x80\x9d. Ang isang halo-halong homogeneous ay may isang unipormeng halo na binubuo ng isang pase lang.\n_START_SECTION_\nMga solusyon\n_START_PARAGRAPH_\nAng solusyon ay isang uri ng isang halo-halong homogeneous. Ang isang solusyon ay isang halong homogeneous ng dalawa o higit pang sustansiya (ang solute o tutunawin) na tinunaw sa isang sustansiya (ang solvent o panunaw). Ang karaniwang halimbawa nito ang isang solid na sustansiya na tutunawin sa isang likidong sustansiya tulad ng asin o asukal na tinutunaw sa tubig (o kaya\xe2\x80\x99y ginto sa asoge (mercury)). Tinutunaw ang mga likido sa isa\xe2\x80\x99t-isa at kung minsan ang likido ay tinutunaw sa isang gas tulad ng singaw ng tubig sa himpapawid. Ang karaniwang halimbawa ay ang mga inuming soda (tulad ng Coca-Cola at Sarsi) kung saan ang dioksido ng carbon (carbon dioxide) ay tinunaw sa soda sa pamamagitan ng carbonasyon.\n_START_SECTION_\nHalo-halong heterogeneous\n_START_PARAGRAPH_\nAng mga halo-halong heterogeneous ay mga halong walang tiyak na komposisyon tulad ng granate (granite). Ang pizza ay isang halimbawa rin ng halo-halong ito. Sinasabing may iba\xe2\x80\x99t-ibang pases ang halo-halong heterogeneous (huwag ikalito sa mga pase ng materya). Ang isang halimbawa na may kompososisyong heterogeneous na mekanikong mapaghihiwalay-hiwalay ay ang ensalada o halo-halong ng mga nuts.\n_START_SECTION_\nHalo-halong colloidal\n_START_PARAGRAPH_\nSa karaniwan, ang isang colloid o halo-halong colloidal ay isang sustansiyang may sangkap na nasa isa o dalawang pase na kung saan ang halo ay nasa pagitan ng halo-halong homogeneous at halo-halong hetergeneous na may katangiang nasa pagitan ng dalawang ito. Ang isang colloid ay hindi maghihiwalay kapag hinayaan ito. Gulaman, halaya, pandikit o gatas ay mga halimbawa ng halo-halong colloidal.\n_START_SECTION_\nTalahulugan sa Ingles\n_START_PARAGRAPH_\nDi-dalisay \xe2\x80\x93 not pure_NEWLINE__NEWLINE_Halo-halo \xe2\x80\x93 mixture_NEWLINE__NEWLINE_Kawing kimikal \xe2\x80\x93 chemical bond_NEWLINE__NEWLINE_Kompuwesto - compound_NEWLINE__NEWLINE_Lahok \xe2\x80\x93 component_NEWLINE__NEWLINE_Pase \xe2\x80\x93 phase_NEWLINE__NEWLINE_Sangkap \xe2\x80\x93 ingredients_NEWLINE__NEWLINE_Sustansiya - substance_NEWLINE__NEWLINE_Temperatura ng pagkatunaw \xe2\x80\x93 melting point_NEWLINE__NEWLINE_Tiyak \xe2\x80\x93 definite, specific'